Diari Oficial de la Generalitat Valenciana


Sumari del DOGV 6067, del 29-07-2009 (2009/8698)

RESOLUCIÓ de 15 de juliol de 2009, de la Direcció General d'Administració autonòmica, per la que es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola en els processos selectius convocats per les ordres de 3 i 7 de novembre de 2008 per a l'accés al Grup E, sector administració general, Convocatòria 28/08 i Grup C, Educadors d'Educació Especial, sector administració especial, Convocatòria 29/08, corresponent a l'Oferta d'Ocupació Pública de la Generalitat Valenciana de 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6067

Data del DOGV
:   29-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/8698


Data del document
:   15-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de juliol de 2009, de la Direcció General d'Administració autonòmica, per la que es determina el lloc i la data de la realització de la prova de coneixement de castellà per als aspirants que no tinguen la nacionalitat espanyola en els processos selectius convocats per les ordres de 3 i 7 de novembre de 2008 per a l'accés al Grup E, sector administració general, Convocatòria 28/08 i Grup C, Educadors d'Educació Especial, sector administració especial, Convocatòria 29/08, corresponent a l'Oferta d'Ocupació Pública de la Generalitat Valenciana de 2008. [2009/8698]  
De conformitat amb el que disposa la base 7.7 de les Ordres de 3 i 7 de novembre de 2008 de la Conselleria de Justícia i Administracions Públiques, per la que es convoquen proves selectives d'accés a al Grup E, sector administració general, convocatòria 28/08 i Grup C, Educadors d'Educació Especial, sector administració especial, convocatòria 29/08, amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran de realitzar una prova de coneixement de castellà, resolc:  
Primer  
Convocar tots els aspirants que no tinguen la nacionalitat espanyola i que figuren en les llistes publicades per Resolucions d'11 de febrer i 3 de juny de 2009, de la Conselleria de Justícia i Administracions Públiques, per la que es publica la llista provisional d'admesos i exclosos a les proves selectives d'accés al Grup C, Educadors d'Educació Especial, sector administració especial, convocatòria 29/08 i Grup E, sector administració general, Convocatòria 28/08, a la realització de la prova de coneixement de castellà el dia 24 de setembre de 2009 (dijous) a les 10:00 hores en l'Institut d'Estudis Fiscals, Av. Aragó, 30, 2ª planta, (Edifici Europa) de València i que es detallen en l'annex I.  
Segon  
Les proves constaran dels exercicis següents:  
Examen escrit. Constarà de dos parts:  
1) Prova de gramàtica i lèxic. Dictat. Temps màxim de duració: 60 minuts.  
2) Lectura d'un text literari del segle XX: Respondre a preguntes de comprensió i vocabulari. Temps màxim de duració: 60 minuts.  
Examen oral  
1) Lectura, resum i opinió d'un text periodístic.  
2) Debat amb el tribunal sobre un tema relacionat amb el text llegit. Temps màxim de duració 15 minuts.  
Tercer  
La prova que serà realitzada i avaluada pels professors de l'Escola Oficial d'Idiomes, es qualificarà d'apte o no apte. Caldrà obtindre la valoració d'apte per a passar a realitzar la prova de la fase d'oposició. Les qualificacions es publicaran en les seus de la Conselleria de Justícia i Administracions Públiques d'Alacant, Castelló i València i en la pàgina Web de la Generalitat.  
Quart  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant, podrà interposar-se potestativament recurs de reposició davant del mateix òrgan que ha dictat l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent per a la defensa dels seus interessos.  
València, 15 de juliol de 2009.- El director general d'Administració Autonòmica: Pedro Javier García Ribot.  
Annex I  
Aspirants que han de realitzar la prova de castellà.  
Convocatòria 28/08. Grup E. Sector Administració General.  
  
Convocatòria 29/08. Grup C. Educadors d'Educació Especial. Sector Administració Especial.  
